Më e keqja në titoizëm ka qenë ajo që ka ardhur pas tij, thotë shkrimari i njohur vojvodinas, Laslo Vegel, transmeton Gazeta Metro.
Në një intervistë për gazetën e Novi Sadi, "Autonomija", ai ka thënë se deri sa kryetari i Jugosllavisë ka qenë gjallë, në të shtatëdhjetat, ka qenë më kritik ndaj tij. Por, pastaj, e sidomos në të nëntëdhjetat ka qenë më i butë.
"Mund të thuhet, shumë i butë. Dhe tash e definoi periudhën e Titos në këtë mënyrë: në titoizëm ka qenë më e keqja ajo që ka ardhur pas tij. Pas tij erdhi lufta, e pastaj politika ekonomike brutale neoliberale, kapitalizimi feudal "burazerësh". Ky bashkim i kapitalizimit neoliberal me atë feudal të "burazerëve" prodhoi një monstrum.
Ekziston teoria se pas rënies së komunizmit totalitarizmi ka mbetur, vetëm se ka marrë ngjyra nacionale. Edhe tash njerëzit e kërkojnë diktatorin, me kusht të ai të mos jetë komunist, por nacionalist".
Ai ka thënë se sot më zor është të jesh intelektual i ri.
"Sot është shumë më vështirë të jesh intelektual i ri. Ose do të jesh intelektual oborri, ose do të margjinalizoheni. Në socializëm kjo rrugë e mesme ka qenë e mundur. Është lënë bukur shumë hapësirë për luhatje mes dy skajeve", ka thënë ai./gazetametro.net